stanford-oval/wikipedia huggingface dataset:
Kupriitti

| Kupriitti |
| --- | --- |
 Kupriittia Kongon demokraattisesta tasavallasta
Luokka:  oksidimineraalit
Kemialliset ominaisuudet
Kemiallinen kaava:  Cu2O
Fysikaaliset ominaisuudet
Väri:  punainen
Asu:  kiteet usein pieniä oktaedreja, myös massoja, rakeinen
Kidejärjestelmä:  kuutiollinen
Lohkeavuus:  täydellinen
Murros:  simpukkamainen tai rosoinen
Kovuus Mohsin asteikolla:  3,5–4
Ominaispaino:  6,14
Optiset ominaisuudet
Kiilto:  metallikiilto, himmeä
Läpinäkyvyys:  läpinäkyvä tai läpinäkymätön
Lähteet
  
Aiheesta muualla
  Kupriitti Commonsissa 
Kupriitti, Cu2O on kupari(I)oksidia, joka sisältää jopa 88,8 % puhdasta kuparia. Sitä voi esiintyä muodottomina massoina tai kiteinä. Tenoriitissa (CuO), harvinaisemmassa kuparin oksidissa, on vähemmän kuparia. Kupriitin kidejärjestelmä on kuutiollinen. Sen kiteet ovat kuution muotoisia, 8-puoleisia, 12-puoleisia tai jopa monimutkaisempia.lähde?
Kiteet ovat läpinäkyviä tai -kuultavia, ja niissä on hehkuva tai metallinomainen loiste. Monet niistä ovat melko kauniita, joten keräilijät himoitsevat niitä. Kupriittikiteet ovat punaisia, joskus tummanpunaisia ja joskus vihreän malakiittimineraalikuoren peitossa. Malakiitti saattaa korvata kupriitin vähitellen. Tätä kutsutaan pseudomorfismiksi. Kupriitti liukenee typpihappoon. Jos sitä pidetään liekin yllä, se sulaa ja muuttaa liekin vihreäksi. Jos hehkuvalle puuhiilelle asetetaan pieni kupriitinpalanen, kupriitti palaa ja jättää jälkeensä kuparihipun.lähde?
Kalkantiitti on yksi kupriitin esiintymismuodoista. Se koostuu hienoista hiusmaisista punaisista kiteistä. Se on suojattava pölyltä, sillä pölyä on vaikea poistaa vaurioittamatta kiteitä.lähde?
Kupriitin kovuus on Mohsin asteikolla vain 3½–4. Sitä on erittäin helppo raaputtaa taskuveitsellä.
Kupriitilta puuttuu fluoresenssi.lähde?
Aiheesta muualla

Kuvia tai muita tiedostoja aiheesta Kupriitti Wikimedia Commonsissa
Mindat.org: Cuprite (englanniksi)
Webmineral.com: Cuprite Mineral Data (englanniksi)
Romanechiitti

| Romanechiitti |
| --- | --- |

Kemialliset ominaisuudet
Kemiallinen kaava:  (BaH2O)2Mn5O10
Fysikaaliset ominaisuudet
Kidejärjestelmä:  monokliininen
Kovuus Mohsin asteikolla:  5–5,5
Aiheesta muualla
  Romanechiitti Commonsissa 
Romanechiitti on mineraali, joka on tavallisesti pääosa psilomelaaniyhdisteissä. Romanechiitti löydettiin ensimmäisen kerran Romanéchessa, Ranskassa, mistä se on saanut nimensä. Sen kovuus on Mohsin kovuusasteikolla 5–5,5. Kidejärjestelmä on monokliininen. Kemiallinen kaava on (BaH2O)2Mn5O10.
Esiintyminen

Romanechiittia esiintyy Ranskasta, Saksasta ja Brasiliasta.
Aiheesta muualla

Kuvia tai muita tiedostoja aiheesta Romanechiitti Wikimedia Commonsissa
Denguélén alue

| Denguélén alue Région du Denguélé |
| --- | --- |
 Alueen sijainti Norsunluurannikon kartalla
Valtio:  Norsunluurannikko
Perustettu:  1997
Lakkautettu:  2011
Hallinto:  
 – hallinnollinen keskus:  Odienné
Pinta-ala:  20 997 km²
Väkiluku (1998):  222 446
Lyhenteet:  
 – ISO 3166:  CI-10
Denguélé (ransk. Région du Denguélé) on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 222 446 asukasta ja sen pinta-ala oli 20 997 neliökilometriä. Alueen pääkaupunki oli Odienné.
Hallintouudistuksessa Denguélén alueesta muodostettiin Denguélén piirikunta ilman aluemuutoksia.
Lacsin alue

| Lacsin alue Région des Lacs |
| --- | --- |
 Alueen sijainti Norsunluurannikon kartalla
Valtio:  Norsunluurannikko
Perustettu:  1997
Lakkautettu:  2011
Hallinto:  
 – hallinnollinen keskus:  Yamoussoukro
Pinta-ala:  8 875 km²
Väkiluku (1998):  476 235
Lyhenteet:  
 – ISO 3166:  CI-07
Lacs (ransk. Région des Lacs) on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 476 235 asukasta ja sen pinta-ala oli 8 875 neliökilometriä. Alueen pääkaupunki oli Yamoussoukro.
Hallintouudistuksessa Yamoussoukron kaupunki erotettiin Lacsin alueesta omaksi autonomiseksi piirikunnakseen, ja alueen jäljelle jääneistä osista sekä N'zi-Comoén alueesta muodostettiin Lacsin piirikunta.
Moyen-Cavallyn alue

| Moyen-Cavally Région du Moyen-Cavally |
| --- | --- |
 Alueen sijainti Norsunluurannikon kartalla
Valtio:  Norsunluurannikko
Perustettu:  2000
Lakkautettu:  2011
Hallinto:  
 – hallinnollinen keskus:  Guiglo
Pinta-ala:  14 268 km²
Väkiluku (1998):  508 733
Lyhenteet:  
 – ISO 3166:  CI-19
Moyen-Cavally (ransk. Région du Moyen-Cavally) on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 508 733 asukasta ja sen pinta-ala oli 14 268 neliökilometriä. Alueen pääkaupunki oli Guiglo.
Hallintouudistuksessa Moyen-Cavallyn alueesta ja Dix-Huit Montagnesin alueesta muodostettiin Montagnesin piirikunta.
Sørnesin kirkko

| Sørnesin kirkko Sørnes kirke |
| --- | --- |
Sijainti:  Sola, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1977
Suunnittelija:  Tor Sørensen
Materiaali:  tiili
Istumapaikkoja:  240
Lisää rakennusartikkeleitaArkkitehtuurin teemasivulla
Sørnesin kirkko (norj. Sørnes kirke) on Solan kunnassa Norjassa sijaitseva tiilinen ristikirkko vuodelta 1977.
Aiheesta muualla

Kuvia tai muita tiedostoja aiheesta Sørnesin kirkko Wikimedia Commonsissa
Tanangerin kirkko

| Tanangerin kirkko Tananger kirke |
| --- | --- |

Sijainti:  Sola, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  2002
Suunnittelija:  Olav Urstad
Materiaali:  tiili
Istumapaikkoja:  400
Lisää rakennusartikkeleitaArkkitehtuurin teemasivulla
Tanangerin kirkko (norj. Tananger kirke) on Solan kunnassa Norjassa sijaitseva tiilikirkko vuodelta 2002.
Aiheesta muualla

Kuvia tai muita tiedostoja aiheesta Tanangerin kirkko Wikimedia Commonsissa
Petaliitti

| Petaliitti |
| --- | --- |

Luokka:  silikaattimineraalit
Kemialliset ominaisuudet
Kemiallinen kaava:  LiAlSi4O10
Fysikaaliset ominaisuudet
Kovuus Mohsin asteikolla:  6
Optiset ominaisuudet
Viiru:  valkoinen
Aiheesta muualla
  Petaliitti Commonsissa 
Petaliitti on hohkasilikaatteihin kuuluva silikaattimineraali. Se on saanut nimensä kreikankielisestä sanasta, joka tarkoittaa lehteä. Kemiallinen kaava on LiAlSi4O10. Petaliitti on litiummalmi ja sitä käytetään samoihin tarkoituksiin maasälvän kanssa. Sen kovuus Mohsin kovuusasteikolla on 6, joten se on pehmeämpi kuin jalokivet. Viirun väri on valkoinen. Kuumennettaessa sitä liekki on karmiininpunainen.lähde?
Esiintyminen

Petaliittia esiintyy graniiteissa ja samoista paikoista löytyy usein myös muun muassa turmaliineja ja topaaseja. Sitä on löydetty Ruotsista, Zimbabwesta, Yhdysvalloista ja Brasiliasta.
Aiheesta muualla

Kuvia tai muita tiedostoja aiheesta Petaliitti Wikimedia Commonsissa
Webmineral: Petalite Mineral Data (englanniksi)
Mindat: Petalite (englanniksi)
Handbook of Mineralogy: Petalite (pdf) (englanniksi)
Aalto-yliopiston sähkötekniikan korkeakoulu

| Aalto-yliopiston sähkötekniikan korkeakoulu |
| --- | --- |
  
Perustettu:  2011
Tyyppi:  Julkinen
Dekaani:  Jussi Ryynänen
Henkilökunta:  500 
Opiskelijoita:  1 700 (sis. kokopäiväiset perustutkinto-opiskelijat ja jatko-opiskelijat) 
Jatko-opiskelijoita:  200 
Sijainti:  Espoo,  Suomi
Kampus:  Otaniemi
Sivusto:  https://www.aalto.fi/fi/sahkotekniikan-korkeakoulu
Aalto-yliopiston sähkötekniikan korkeakoulu (Aalto ELEC, ruots. Aalto-universitetets högskola för elektroteknik, engl. Aalto University School of Electrical Engineering) on yksi vuoden 2011 alussa toimintansa aloittaneista Aalto-yliopiston korkeakouluista, jotka muodostuivat Aalto-yliopiston teknillisen korkeakoulun jakautuessa neljään osaan.
Tutkimus Sähkötekniikan korkeakoulussa jakautuu kolmeen pääalueeseen: sähkötekniikkaan, tieto- ja viestintäteknologiaan sekä fysiikan sovelluksiin. Tutkimustoiminta keskittyy yhteiskunnan suurten kysymysten, kuten energian ja ympäristön sekä terveyden ja hyvinvoinnin asettamiin tutkimushaasteisiin. Teknologioiden painopistealueita ovat ICT eli tieto- ja viestintäteknologia sekä mikro- ja nanoteknologia .
Opiskelu

Sähkötekniikan kandidaattiohjelmassa on neljä hakukohdetta: automaatio ja robotiikka, informaatioteknologia, elektroniikka ja sähkötekniikka sekä bioinformaatioteknologia. Kandidaattiohjelman pääaineet ovat laaja-alaisia ja tarjoavat opiskelijalle mahdollisuuden löytää oman alansa ennen diplomi-insinööritutkinnon pääaineen valintaa. Kaikki Sähkötekniikan korkeakoulun maisteriohjelmat ovat englanninkielisiä ja kansainvälisiä.
Opiskelu > Suomenkieliset kandidaattihakukohteet

Automaatio ja robotiikka
Informaatioteknologia
Bioinformaatioteknologia
Elektroniikka ja sähköfysiikka
Sähköenergiatekniikka
Opiskelu > Englanninkieliset kandidaattihakukohteet

Digital Systems and Design
Computer engineering
Opiskelu > Englanninkieliset maisteriohjelmat

Automation and Electrical Engineering
Computer, Communication and Information Sciences
Pääaineet: Communications Engineering, Acoustics and Audio Technology
Electronics and Nanotechnology
Life Science Technologies
Advanced Energy Solutions - Sustainable Energy Systems and Markets
Opiskelu > Englanninkieliset maisteriohjelmat > Erasmus Mundus -maisteriohjelmat

Space Science and Technology (SpaceMaster)
Smart Systems Integrated Solutions
Laitokset ja muut yksiköt > Laitokset

Elektroniikan ja nanotekniikan laitos
Signaalinkäsittelyn ja akustiikan laitos
Sähkötekniikan ja automaation laitos
Tietoliikenne- ja tietoverkkotekniikan laitos
Laitokset ja muut yksiköt > Muut yksiköt

Metsähovin radiotutkimusasema
Akustiikan laboratorio
Otanano
Aiheesta muualla

Aalto-yliopiston sähkötekniikan korkeakoulun kotisivut
Mörlunda

| Mörlunda |
| --- | --- |
 Mörlundan kirkko
 Mörlunda
 Koordinaatit: 57°19′20″N, 15°52′00″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Hultsfred
Väkiluku (2021):  828
Infobox OKVirheellinen NIMI-arvo: 
Mörlunda on taajama Hultsfredin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 828 asukasta vuonna 2021.
Aiheesta muualla

Kuvia tai muita tiedostoja aiheesta Mörlunda Wikimedia Commonsissa
Adamiitti

Adamiitti
Adamiitti on mineraali, joka kuuluu samaan mineraaliryhmään malakiitin, punertavan järvimalmin, sinkkisälvän ja hemimorfiitin kanssa. Se on usein osana seosta, jossa on myös oliveniitia. Väriltään tämä mineraali on keltaisen, vihreän tai ruskean sävyinen. Kemiallinen kaava on Zn2(AsO4)(OH). Kiteet voivat olla pitkänomaisia ja joskus kaksittain. Joskus sen massa on pallomainen.lähde?
Se on läpinäkyvä tai läpikuultava ja siinä on lasinkiilto. Viiru on väriltään valkoinen.
Esiintyminen

Adamiittia esiintyy Atacaman aavikolla, Saksassa, Kreikassa, Meksikossa ja Namibiassa.
Aiheesta muualla

Kuvia tai muita tiedostoja aiheesta Adamiitti Wikimedia Commonsissa
Webmineral: Adamite Mineral Data (englanniksi)
Mindat: Adamite (englanniksi)
Handbook of Mineralogy: Adamite (englanniksi) (pdf)
Pekka Puska

| Pekka Puska |
| --- | --- |

Henkilötiedot
Syntynyt: 18. joulukuuta 1945 (ikä 78) Vaasa
Kansalaisuus:  suomalainen
Ammatti:  lääkäri
Poliitikko
Puolue:  Suomen Keskusta
Vaalipiiri:  Pohjois-Karjalan läänin vaalipiiri 21.03.1987 - 21.03.1991 Helsingin vaalipiiri 09.02.2017 - 16.04.2019
Aiheesta muualla
Virallinen sivu
Pekka Matti Jaakko Puska (s. 18. joulukuuta 1945 Vaasa) on suomalainen lääkäri ja poliitikko (kansanedustaja 1987–1991, 2017–2019). Hänet tunnetaan suomalaisen lääketieteen pitkäaikaisena vaikuttajana ja ”koko kansan terveysvalistajana”, joka nousi maineeseen Pohjois-Karjala-projektin myötä; projektin tarkoituksena oli kohentaa sydän- ja verisuonisairauksista keskimääräistä enemmän kärsineiden itäsuomalaisten yleistä terveyttä.
Puska toimi Kansanterveyslaitoksen pääjohtajana joulukuusta 2003 vuoteen 2008, sekä aiemmin laitoksen määräaikaisena pääjohtajana 1. lokakuuta 2000 – 28. helmikuuta 2001. Hän toimi 1. tammikuuta 2009 Kansanterveyslaitoksen ja Stakesin yhdistyttyä syntyneen Terveyden ja hyvinvoinnin laitoksen (THL) johtajana 2009–2013. Puska jäi eläkkeelle vuodenvaihteessa 2013–2014.
Koulutus ja akateeminen ura

Puska valmistui Turun yliopistosta ensin valtiotieteiden maisteriksi ja sitten lääketieteen lisensiaatiksi. Lääketieteen ja kirurgian tohtori hänestä tuli vuonna 1974 Kuopiossa. Tuohon aikaan hän toimi myös päätutkijana Kuopion korkeakoulussa, josta vuonna 1983 tuli Kuopion yliopisto.
Koulutus ja akateeminen ura > Pohjois-Karjala-projekti

Puska oli alusta asti mukana Kuopiossa vuonna 1972 aloitetussa Pohjois-Karjala-projektissa, jonka tarkoitus oli parantaa erityisesti itäsuomalaisten kansanterveyttä. Pohjois-Karjalan lääniä vaivasi muuta maata korkeampi sydän- ja verisuonitautikuolleisuus ja muuta maata lyhyempi keskimääräinen elinikä. Projekti tähtäsi itäisen Suomen kansanterveyden kohentamiseen ihmisten elintapoja muuttamalla. Puskasta tuli Pohjois-Karjala-projektin johtaja 1977.
Koulutus ja akateeminen ura > Muu yliopistoura

Puska on toiminut Helsingin ja Kuopion yliopistojen dosenttina. Hänet nimettiin ensimmäiseksi Kuopion yliopiston vuoden alumniksi vuonna 2007. Kesäkuussa 2010 Puska nimitettiin Turun yliopiston sivutoimiseksi kansleriksi kolmivuotiskaudelle 1. elokuuta 2010 alkaen. Puska toimi Turun yliopiston viimeisenä kanslerina vuoteen 2013 asti.
Politiikka

Pohjois-Karjala-projektin myötä Puska keskittyi Pohjois-Karjalaan ja muutti asumaan Joensuuhun. Hän lähti mukaan politiikkaan keskustalaisena. Puska valittiin eduskuntaan vuoden 1987 vaaleissa keskustan listoilta Pohjois-Karjalan läänin vaalipiiristä. Eduskunnassa hän oli suuren valiokunnan ja talousvaliokunnan jäsen. Puska ei saanut uusituksi kansanedustajan paikkaansa vuoden 1991 vaaleissa, vaan jäi keskustan ensimmäiseksi varaedustajaksi ja eduskuntaura jäi näin yhden kauden mittaiseksi. Hän yritti uudestaan kansanedustajaksi Pohjois-Karjalasta vuoden 1995 vaaleissa, mutta jäi noin 3 500 äänellään keskustan listan neljänneksi: vain kaksi ensimmäistä tuli valituiksi. 1990-luvulla Puska oli neljä vuotta Joensuun kaupunginvaltuutettuna.
Puska oli ehdolla myös vuonna 1996 pidetyissä Suomen ensimmäisissä Euroopan parlamentin vaaleissa, joissa hän sai Pohjois-Karjalan alueelta yli 9 000 ääntä. Muualta maasta ääniä tuli kuitenkin suhteellisen vähän, ja europarlamenttipaikka jäi kauas. Puska yritti eduskuntaan vielä vuoden 1999 vaaleissa Helsingin vaalipiiristä mutta jäi saamillaan 1 700 äänellä keskustan listan selkeäksi kakkoseksi. Vuonna 2000 Esko Ahon anottua vuoden vapaata eduskunnasta väläyteltiin mahdollisuutta nostaa varaedustaja Puska hänen tilalleen, mutta näin ei tehty, vaan paikka jätettiin virkavapaan ajaksi tyhjäksi. Puska nousi helmikuussa 2017 Olli Rehnin tilalle eduskuntaan, koska tämän tilalle tullut ensimmäinen varaedustaja Paula Lehtomäki jätti eroanomuksen tehtävästä.
Toimiessaan THL:n pääjohtajana Puska puolusti voimakkaasti alkoholimonopoli Alkoa, jonka hallituksen varapuheenjohtajana hän toimi samanaikaisesti.
Puska ilmoitti marraskuussa 2018 lähtevänsä ehdolle eurovaaleihin 2019, minkä takia hän ei ollut ehdolla eduskuntavaaleissa 2019. Puska käytti vuoden 2019 eurovaalikampanjaansa 196 375 euroa omaa rahaansa. Hän kieltäytyi ottamasta ulkopuolista tukea riippuvuuksien välttämiseksi. Keskustapuolueelta hän sai tukea 3 510 euroa. Puska kertoi kiertäneensä kahden kuukauden aikana lähes kaikki Suomen maakunnat. Hän sai 20 015 ääntä. Se ei riittänyt edustajan paikkaan. Vaalien jälkeen Puska jatkaa terveysalan asiantuntijatehtävissä.
Työ- ja luottamustehtäviä

Pekka Puska on ollut Kansanterveyslaitoksen (KTL) tärkeissä tehtävissä sekä Maailman terveysjärjestön (WHO) asiantuntijana vuodesta 1994 alkaen. Vuonna 2000 hän oli KTL:n määräaikaisena pääjohtajana, ja pääsi tämän jälkeen WHO:n kroonisten tautien ehkäisyn osaston johtajaksi Geneveen 2001. KTL:n pääjohtaja hänestä tuli vuonna 2003.  Syksyllä 2006 Puska oli Suomen ehdokas WHO:n uudeksi pääjohtajaksi. Valituksi tuli kuitenkin Margaret Chan.
Puska toimii Maailman kansanterveyslaitosten varapresidenttinä ja vuodesta 2010 WHO:n syöväntutkimuskeskuksen (IARC) puheenjohtajana.
Vuodesta 2009 alkaen Puska on toiminut Maailman sydänjärjestön puheenjohtajana.
Pekka Puska oli Alkon hallituksen varapuheenjohtaja vuonna 2010.
Puska on toiminut myös Ylioppilaiden terveydenhoitosäätiön (YTHS) valtuuskunnan puheenjohtajana.
Tunnustuksia

Puska tunnetaan ennen kaikkea ansioistaan terveyskasvatuksessa. Hän on korostanut vähärasvaista ja ‑suolaista ruokavaliota, kolesterolin vähentämistä sekä ylipainon välttämistä ja liikunnan merkitystä kansanterveyden kohottamisessa. Työssään hän on tutkinut myös kansantauteja ja suomalaista tautiperimää.
Helmikuussa 2008 Puskalle myönnettiin englantilaisen Rank-palkintorahaston suurpalkinto. Rahasto palkitsi Puskan hänen ansioistaan suomalaisten ruokavalion muuttamisessa, jotka olivat vähentäneet merkittävästi sydän- ja verisuonitauteja. Palkinto on arvoltaan 75 000 puntaa eli noin 100 000 euroa.
Kuopion yliopisto vihki vuoden 2010 tohtoripromootiossaan Puskan filosofian kunniatohtoriksi ansiokkaasta sydän- ja verisuonitautien ehkäisystä. Hän on myös St Andrewsin yliopiston kunniatohtori ja Venäjän Luonnontieteiden Akatemian akateemikko.
Yksityiselämä

Pekka Puska on naimisissa ja kahden lapsen isä. Hän syntyi, kasvoi ja kävi koulua Vaasassa (Vaasan suom. lyseo).
Puska on tunnettuun hengelliseen lauluun Kirkossa (Tuli kirkkoon mies ja lapsi) dokumentaarisesti kuvattu pikkupoika.
Teoksia

Puska, Pekka & Urjanheimo, Eeva-Liisa & Ikävalko, Reijo: Irti tupakasta. Lopettajan opas.  Helsinki:  Otava, 1995.  ISBN 951-1-13746-8
Kirjallisuutta

Ikävalko, Reijo (toim.): Pekka Puska. Terveystohtori.  Helsinki:  Otava, 2012.  ISBN 978-951-1-26159-9
Anders Johan von Höpken

| Anders Johan von Höpken |
| --- | --- |
 Carl Fredrich Branderin maalaama muotokuva.
Henkilötiedot
Syntynyt: 31. maaliskuuta 1712 Tukholma, Ruotsi
Kuollut: 9. toukokuuta 1789 (77 vuotta) Tukholma, Ruotsi
Titteli:  kreivi
Puoliso:  Wilhelmina Ribbing (vih. 1754, k. 1765) Ulrika Eleonora Sparre (vih. 1744, k. 1747)
Sukulaiset:  Arvid Niclas von Höpken (veli)
Muut tiedot
Koulutus: Uppsalan yliopisto
Anders Johan von Höpken (31. maaliskuuta 1712 Tukholma – 9. toukokuuta 1789 Tukholma) oli ruotsalainen kreivi. Hän toimi kansliapresidenttinä vuosina 1752–1761 ja valtaneuvoksena 1746–1761 sekä 1773–1780. Höpken kuului hattupuolueeseen ja oli vaikuttamassa Kuninkaallisen tiedeakatemian perustamiseen vuonna 1739. Hän kuului myös Ruotsin akatemian ensimmäiseen kokoonpanoon.
Aiheesta muualla

Kuvia tai muita tiedostoja aiheesta Anders Johan von Höpken Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: ensimmäinen | Ruotsin akatemia, tuoli 1 1786–1789 | Seuraaja: Nils Philip Gyldenstolpe |
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO)  Yhdysvallat  Ruotsi  Tšekki 
Henkilöt:  Deutsche Biographie  DDB 
Muut:  SNAC  IdRef
Teenage Dream (Katy Perryn albumi)

| Teenage Dream Katy Perry |
| --- | --- | --- |

Studioalbumin tiedot
 Äänitetty : 13. lokakuuta 2009 – 30. huhtikuuta 2010
 Julkaistu: 24. elokuuta 2010 (katso julkaisuhistoria)
 Tuottaja(t): Max Martin, Dr. Luke, Greg Wells, Christopher "Tricky" Stewart, The-Dream, Stargate
 Tyylilaji: pop
 Kesto: 44.02
 Levy-yhtiö: Capitol
Listasijoitukset
  Suomen virallinen lista: 8.
Katy Perryn muut julkaisut
| MTV Unplugged (EP) 2009 | Teenage Dream 2010 | Teenage Dream: The Complete Confection 2012 |
Singlet albumilta Teenage Dream
 ”California Gurls” Julkaistu: 7. toukokuuta 2010  ”Teenage Dream” Julkaistu: 23. heinäkuuta 2010  ”Firework” Julkaistu: 26. lokakuuta 2010  ”E.T.” Julkaistu: 16. helmikuuta 2011  ”Last Friday Night (T.G.I.F.)” Julkaistu: 6. kesäkuuta 2011  ”The One That Got Away” Julkaistu: 4. lokakuuta 2011  ”Hummingbird Heartbeat” Julkaistu: 17. syyskuuta 2011
Teenage Dream on yhdysvaltalaisen poplaulaja-lauluntekijä Katy Perryn toinen studioalbumi, joka julkaistiin Yhdysvalloissa 24. elokuuta 2010. Maailmanlaajuisesti albumi julkaistiin 30. elokuuta 2010. Albumi myi ensimmäisellä viikollaan 192 000 kappaletta. Albumin ensimmäinen single ”California Gurls” julkaistiin 7. toukokuuta 2010 ja toinen single ”Teenage Dream” 22. heinäkuuta 2010. Albumin kolmas single ”Firework” julkaistiin lokakuussa.
Taustatietoa

Perry aloitti albumin äänitykset 13. lokakuuta 2009. Hän on kertonut, että albumin teossa auttoivat Greg Wells, Guy Sigsworth, Dr. Luke, Max Martin, Ryan Tedder, Rivers Cuomo, Thaddis ”Kuk” Harrell, Greg Kurstin, Benny Blanco, Darkchild, Cathy Dennis, Ester Dean, The-Dream ja Christopher ”Tricky” Stewart, joka kertoi Rap-Up -lehdessä joulukuussa 2009, että albumi kuulostaa samalta kuin ensimmäinen albumi One of the Boys.
Singlet

Albumilta on julkaistu kuusi singleä. Albumin ensimmäinen single on 7. toukokuuta 2010 julkaistu ”California Gurls”, jolla vierailee Snoop Dogg. Kappale vietti kuusi viikkoa Billboard Hot 100 -listan ykkössijalla. Kappaletta on myyty digitaalisesti yli kolme miljoonaa kappaletta.
Toinen single, albumin nimikkokappale ”Teenage Dream”, julkaistiin 22. heinäkuuta 2010. Kappale debytoi Billboard Hot 100 -listan sijalla 20 ja nousi seuraavalla viikolla seitsemänneksi.
Kaikkiaan viisi singleä albumilta oli Billboard Hot 100 -listan kärjessä: California Gurls, Teenage Dream, Firework, E.T ja Last Friday Night (T.G.I.F). Albumin kuudes single The One That Got Away pääsi listalla kolmanneksi. Albumi jakoi Billboardin ennätyksen Michael Jacksonin Bad-albumin kanssa, jossa viisi singleä yhdeltä albumilta on ollut listan kärjessä. Ennätyksen vei myöhemmin Taylor Swiftin albumi The Tortured Poets Department.
Kappaleet

Teenage Dream
Last Friday Night (T.G.I.F.)
California Gurls (feat. Snoop Dogg)
Firework
Peacock
Circle the Drain
The One That Got Away
E.T.
Who Am I Living For?
Pearl
Hummingbird Heartbeat
Not Like the Movies
Kappaleet > Teenage Dream: The Complete Confectionin bonusraidat

The One That Got Away (akustinen versio)
Part of Me
Wide Awake
Dressin’ Up
E.T. (feat. Kanye West)
Last Friday Night (T.G.I.F.) (feat. Missy Elliott)
Tommie Sunshine's Megasix Smash-Up
Arvostelut

Metacritic: 52/100
Allmusic:
Dome.fi:
Entertainment Weekly: B–
Rolling Stone:
Listasijoitukset

| Lista (2010) | Korkein sijoitus |
| --- | --- |
Australian albumilista: 1
Belgian albumilista (Flanderi): 17
Belgian albumilista (Vallonia): 9
Britannian albumilista: 1
Espanjan albumilista: 4
Irlannin albumilista: 1
Italian albumilista: 3
Kanadan albumilista: 1
Puolan albumilista: 7
Ranskan albumilista: 3
Ruotsin albumilista: 11
Skotlannin albumilista: 1
Suomen albumilista: 8
US Billboard 200: 1
Uuden-Seelannin albumilista: 2
Julkaisuhistoria

| Paikka | Päivä |
| --- | --- |
Pohjois-Amerikka: 24. elokuuta 2010
Maailmanlaajuinen: 30. elokuuta 2010
Lars Saabye Christensen

Lars Saabye Christensen (2010)
Lars Saabye Christensen (s. 21. syyskuuta 1953 Oslo) on norjaksi kirjoitttava tanskalainen kirjailija, jonka julkaisuihin kuuluvat muiden muassa romaanit Velipuoli (2001) ja Malli (2007).
Christensen on luonut laajan tuotannon, joka käsittää romaanien ohella novelleja, runoja, näytelmäkirjallisuutta ja lastenkirjallisuutta.
Christensen syntyi Oslossa ja kasvoi Norjassa. Hän on Tanskan kansalainen, mutta kirjoittaa norjaksi. Hänelle myönnettiin vuonna 2002 Pohjoismaiden neuvoston kirjallisuuspalkinto teoksesta Velipuoli.